Kære tropsspejder

Så er det tid til at pakke kufferten, rulle dynen sammen og sige farvel til mor og far ☺ Flyt hjemmefra og oplev en uges spejderkollektiv på Egegården. Det bliver super fedt ….

Umiddelbart efter julestuen søndag den 5. december (ca. kl 17) mødes vi på Egegården. Vi starter med aftensmad og holder kollektiv-stor-gruppe-møde, hvor ugen planlægges. Vi skal se på hvem som køber ind, laver morgenmad, aftensmad og gør rent …. Det er din og dine spejderkammeraters uge – hvis der ikke er nogen som laver mad – ja så er der ingen mad … til gengæld er det JER som bestemmer hvad der skal spises ….

Du skal selvfølgelig i skole, til klaver eller gå med dine aviser … de sædvanlige aftaler og pligter skal holdes. Og lektier … også dem – men vi skal selvfølgelig også hygge, fjolle og bare være sammen ☺

Der vil være en leder i hytten lidt lige som en forælder – dvs. vi vil komme hjem til Egegården efter arbejde, spise med og sikre at det ikke bliver alt for sent at lyset slukkes … vi overnatter selvfølgelig også på Egegården og om morgenen ser vi til, at der laves madpakker, men tager så på arbejde …

Onsdag aften er der ”ud-af-huset” arrangement … tropslederne står for denne aktivitet – og den er hemmelig ….

Fredag slutter vi af med et kæmpe brag af en fest som PL PA’erne står for ….

Lørdag morgen står den på oprydning og så skulle alle gerne være klar til at få hentet hele oppakningen ca. kl. 11.00.

Prisen: 500 kr som dækker hele ugen.

Hvad skal du medbringe – alt til en uge … inkl. madras/liggeunderlag, sovepose/dyne, sovedyr, skolesager (og gymnastiktøj mm) …. Skulle du glemme noget kan du altid hente det hjemme. Det eneste vi ikke har er et bad – så kan du nøjes med badet til skole-idræt er det fint ellers planlæg et besøg hjemme, hvor du kan få vasket lakridset ud mellem tæerne ☺

Men men men selvom vi ikke har et bad skal du alligevel medbringe badetøj….

Skulle dine forældre have en million spørgsmål eller være bekymret for arrangementet så bed dem tage fat i en af tropslederne.

….. det bliver den bedste spejder-afslutning på 2021

Vi glæder os mega meget.

Tropsledelsen

Karen (2877 2857), Søren K (4070 0773) og Søren L (2827 5910)